**Hajdúbagos Község Önkormányzat Képviselő-testületének**

**10/2020. (III.12.) önkormányzati rendelete**

**a szociális ellátások helyi rendszeréről szóló 2/2015. (II. 26.) ÖR. módosításáról**

Hajdúbagos Község Önkormányzata Magyarország helyi önkormányzatairól szóló 2011. évi CLXXXIX. törvény, valamint a szociális igazgatásról és szociális ellátásokról szóló 1993. évi III. törvény (továbbiakban Szt.) 1. § (2) bekezdésében, 32. § (3) bekezdésében és a 132. § (4) bekezdésében foglalt felhatalmazás alapján a pénzbeli és természetbeni szociális ellátásokról az alábbi rendeletet alkotja.

**1. §**

A szociális ellátások helyi rendszeréről szóló 2/2015. (II. 26.) rendelet (továbbiakban: rendelet)5. § (2) bekezdése az alábbiak szerint módosul:

*„5. § (2) Abban az esetben, ha a rendszeres természetbeni szociális ellátást az Önkormányzat a tüzelőanyag költségének viseléséhez nyújtja, úgy az (1) bekezdéstől eltérően a megállapított ellátás összegének megfelelő tűzifát a jogosult 2020. december hónapjában kapja meg.”*

**2. §**

A rendelet 8. § (2) bekezdése az alábbiak szerint módosul:

*„8. § (2) Rendkívüli települési támogatás a kelengyetámogatás, a temetési költségek viseléséhez- valamint létfenntartást veszélyeztető rendkívüli élethelyzetbe került személyek részére nyújtott ellátás.”*

**3. §**

A rendelet 11. § (3) bekezdése az alábbiak szerint módosul:

*“11. § (3) A lakásfenntartási támogatás egy hónapra jutó összege a lakásfenntartás elismert havi költségének és a támogatás mértékének (a továbbiakban: TM) szorzata, ha a jogosult háztartásában az egy fogyasztási egységre jutó havi jövedelem az a) pont szerinti mértéket meghaladja, de nem lehet kevesebb, mint 2.000 forint, és havi összege nem haladhatja meg az 5.000 forintot. A támogatás összegét 100 forintra kerekítve kell meghatározni.”*

**4. §**

A rendelet 13. § (1) bekezdése az alábbiak szerint módosul:

*„13. § (1) A lakásfenntartási támogatást a kérelem benyújtásának időpontjától függetlenül legfeljebb 2021. február 28. napjáig lehet megállapítani. A kérelmezőt a havi rendszerességgel járó* *lakásfenntartási támogatás a kérelem benyújtása hónapjának első napjától illeti meg.”*

**5. §**

A rendelet 15. § (3) bekezdése az alábbiak szerint módosul:

*„15. § (3) A gyógyszertámogatás a kérelem benyújtása hónapjának első napjától 6 hónap időtartamra, de legfeljebb 2021. február 28. napjáig kerül megállapításra azzal, hogy amennyiben a jogosult ezen időtartam alatt jogosultságot szerez közgyógyellátásra, a részére megállapított gyógyszertámogatást e naptól meg kell szüntetni.”*

4. §

A rendelet 16. § (1) bekezdése az alábbiak szerint módosul:

„16. § (1)*A jegyző a temetési költségek megfizetéséhez pénzbeli rendkívüli temetési támogatást állapít meg annak a személynek, aki az elhunyt személy eltemettetéséről gondoskodott.”*

5. §

A rendelet a következő 16/A §-sal egészül ki:

„16/A. § (1) A jegyző kelengyetámogatást állapíthat meg a Hajdúbagoson élő szülőnek, amennyiben a gyermek törvényes képviselőinek az önkormányzatnál nincs nyilvántartott adótartozása.

(2) A támogatás a 2020. február 1. után született gyermekekre igényelhető. A kelengyetámogatás összege 15.000 Ft.

(3) A támogatás iránti kérelem a szülést követő 60 napon belül nyújtható be a rendelet 4. számú melléklete szerinti formanyomtatványon. A kérelemhez mellékelni kell a gyermek születési anyakönyvi kivonatát, valamint az önkormányzati adóhatóság által kiállított nemleges adóigazolást.”

Ez a rendelet a kihirdetést követő napon lép hatályba. Rendelkezéseit a folyamatban lévő ügyekben is alkalmazni kell.

Hajdúbagos, 2020. március 12.

Szabó Lukács Imre Dr. Patakyné Dr. Gáti Zsuzsa polgármester jegyző

A rendeletet a mai napon kihirdettem:

 **Dr. Patakyné Dr. Gáti Zsuzsa**

 **jegyző**